Viitorul aquapark din Cluj ar putea fi dat dat în concesiune. Primar: "Sunt convins ca vor fi doritori"
Amenajarea aquapark-ului în zona ștrandului Sun, a primit avizul de mediu, a anunțat primarul Emil Boc, însă continuarea proiectului ține de găsirea unui partener privat, anunță Cluj24.
De asemenea, luna trecută a fost publicat și Planul Urbanistic Zonal pentru investiția evaluată la 20 – 40 de milioane de euro.
"Am obținut avizul de la Mediu, ceea ce este foarte important. Urmează să obținem și celelalte avize necesare și să intre în Comisia de Urbanism a municipiului, după care să treacă la aprobarea în Consiliul Local", a declarat Emil Boc la Napoca Live.
Având în vedere valoarea investiției, Emil Boc spune că există alternativa de a scoate proiectul la concesiune, respectiv de a găsi un partener privat.
"Sunt convins ca vor fi doritori, în condițiile în care Primăria își asumă să mute o linie de înaltă tensiune și să pună la dipoziția investitorului terenul", a precizat Boc.
El a mai spus că în trecut s-a mai încercat, dar nu a fost nimeni interesat de concesiune pentru că mutarea acelei linii este de o complexitate foarte mare și doar o administrație locală poate să o realizeze.
Aquapark-ul ar urma să fie construit pe o suprafață de 5,5 hectare în zona ștrandului Sun – Cora.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank